RBF ลุ้น Q4 กำไรดีขึ้น
มีการวิเคราะห์กันว่า ส่วนของผลประกอบการใน Q4/64 ของ RBF โอกาสแนวโน้มดีขึ้น เหตุจากการฟื้นตัวของการบริโภคที่กลับมาดีขึ้น หลังจากคลายล็อกดาวน์
มีการวิเคราะห์กันว่า ส่วนของผลประกอบการใน Q4/64 ของ RBF โอกาสแนวโน้มดีขึ้น เหตุจากการฟื้นตัวของการบริโภคที่กลับมาดีขึ้น หลังจากคลายล็อกดาวน์
27 พ.ย. 2564

คุณค่าบริษัท                   
มีการวิเคราะห์กันว่า ส่วนของผลประกอบการในช่วงไตรมาส 4 ปี 2564 ของบริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF โอกาสแนวโน้มดีขึ้น เหตุจากการฟื้นตัวของการบริโภคที่กลับมาดีขึ้น หลังจากคลายล็อกดาวน์ และสามารถกลับไปนั่งรับประทานอาหารในร้านได้
ขณะเดียวกันพร้อมประเมินไปยังปี 2565 คาดรายได้ยังสามารถเห็นการเติบโต 10-12% จากงวดเดียวกันของปีก่อน ซึ่งยังไม่รวมโปรเจกต์กัญชง
อีกทั้งประเมินว่าสถานการณ์ราคาวัตถุดิบปี 2565 คาดจะใกล้เคียงปี 2564 เนื่องจากวัตถุดิบส่วนใหญ่มาจากจีน และจากเกณฑ์มาตรการกฎหมายสิ่งแวดล้อมใหม่ของจีนที่เข้มงวดขึ้น ส่งผลให้ราคาปรับตัวเพิ่มขึ้น อย่างไรก็ตาม บริษัทได้มีการทำ cost down project กับลูกค้า โดยเจรจาใช้วัตถุดิบอื่นทดแทนวัตถุดิบที่ราคาปรับตัวขึ้นสูง
รวมทั้งปัจจุบันบริษัทได้รับ license การปลูกแล้วราว 340 ไร่ โดยพื้นที่ใน จ.เชียงราย จะเริ่มทำการปลูก เพื่อเอาเมล็ดกัญชงก่อน เพื่อนำไปทำ hemp seed oil นอกจากนี้การปลูกกัญชงยังคงเติบโตด้วยดี อุปสรรคที่เจอค่อนข้างน้อย อาทิ ปัญหาเรื่องแมลงต่าง ๆ ทั้งนี้จะเริ่มรับรู้รายได้ในไตรมาส 1 ปี 2565
ขณะที่ บล.เคทีบีเอสที ประเมินว่ากำไรสุทธิปี 2564 อยู่ที่ 428 ล้านบาท ลดลง 18% จากงวดเดียวกันของปีก่อน โดยยังคงมุมมองครึ่งหลังของปี 2564 ยังคงถูกกดจากราคาต้นทุนวัตถุดิบที่ปรับตัวเพิ่มขึ้น ซึ่งเป็นปัจจัยหลักที่กดดันต่อผลประกอบการ
ส่วนคาดการณ์ว่าปี 2565 ด้านต้นทุนวัตถุดิบจะปรับตัวลดลงอยู่ในเกณฑ์ปกติ หลังจากปัญหาการขนส่งคลี่คลาย และคงกำไรสุทธิปี 2565 อยู่ที่ 1,450 ล้านบาท โตเพิ่มขึ้น 238% จากงวดเดียวกันของปีก่อน โดยปัจจัยสำคัญในการเติบโตคือ การรับรู้รายได้จากกัญชงที่คาดว่าจะสามารถรับรู้ได้ในไตรมาส 1 ปี 2565 เป็นต้นไป และยังคงสมมติฐาน Demand กัญชงที่ราว 6,000 กิโลกรัมต่อปี และมีราคาขายสารสกัด CBD ที่ 200,000 บาทต่อกิโลกรัม
ทั้งนี้คาดประเมินกำไรปี 2565 ยังมี upside จาก 2 ปัจจัย คือ ราคาขาย CBD ที่เพิ่มขึ้นทุก ๆ 10,000 บาทต่อกิโลกรัม จะส่งผลให้กำไรเพิ่มขึ้น 46 ล้านบาท คิดเป็นเพิ่มขึ้น 3% ของประมาณการปี 2565 และคิดเป็นผลกระทบต่อราคาหุ้นที่เพิ่มขึ้น 0.9 บาทต่อหุ้น และ yield ที่เพิ่มขึ้นทุก ๆ +1% จะส่งผลต่อกำไรเพิ่มขึ้น 288 ล้านบาท คิดเป็นเพิ่มขึ้น 20% ของประมาณการปี 2565 และคิดเป็นผลกระทบต่อราคาหุ้นที่เพิ่มขึ้น 5.7 บาทต่อหุ้น
ดังนั้นประเมินราคาเป้าหมายปี 2565 ที่ 29.00 บาท แนะนำ “ซื้อ”
….
ผู้ถือหุ้นรายใหญ่
รายชื่อกรรมการ
 
 